smcproject/ml-wiki-sentences huggingface dataset:
ഈ ലക്ഷ്യങ്ങൾ നേടിയെടുക്കാൻ റോമക്കർ, യവനരുടെ നിർമ്മാണ-കലാസൗന്ദര്യബോധ സിദ്ധതത്ത്വങ്ങളിൽ മാത്രമായി വാസ്തുവിദ്യയെ പരിമിതപ്പെടുത്തിയില്ല.
റോമിലെ പാൻതിയോൺ ഇതിനുദാഹരണമായ് കണക്കാക്കാം.
നൂറ്റാണ്ടുകളോളം പ്രവർത്തിച്ചിരുന്ന ഈ മന്ദിരം ഇന്ന് ഒരു സംരക്ഷിത സ്മാരക നിർമിതിയാണ്.
പടിഞ്ഞാറൻ അർദ്ധഗോളത്തിലെ തന്നെ പല പൗരാണിക പൊതുകെട്ടിടങ്ങൾക്കും പ്രചോദനമായിരുന്നു പാൻതിയോൺ .
കമാനങ്ങളും കുംഭഗോപുരങ്ങളും
സിമന്റ് കണ്ടുപിടിച്ചത് റോമക്കാരാണ്.
സിമന്റും കല്ലുകളും ഉൾപ്പെടുത്തിയുള്ള നിർമിതികളാണ് പുരാതന റോമൻ വാസ്തുവിദ്യയെ പറ്റു പ്രാചീന വാസ്തുവിദ്യകളിൽനിന്നും വ്യത്യസ്തമാക്കുന്നത്.
റോമൻ അക്ക്വാഡക്റ്റുകളിൽ കമാനങ്ങളുടെ സാധ്യതകൾ ഇവർ പ്രയോജനപ്പെടുത്തിയിരുന്നു.
സാമ്രാജ്യത്തിലുടനീളം ധാരാളം അക്ക്വാഡക്റ്റുകൾ റോമക്കാർ പണീതീർത്തു.
റോം നഗരത്തിൽ തന്നെ  11-ഓളം അക്ക്വാഡക്റ്റുകൾ ഉണ്ടായിരുന്നു.
അക്വാ ക്ലോദിയ , അനിയോ നോവുസ് എന്നിവ റോമാനഗരത്തിലെ രണ്ട് അക്ക്വാഡക്റ്റുകളുടെ  പേരുകളാണ്.
പാന്തിയോൺ ക്ഷേത്രത്തിന്റെ ഉൾഭാഗം അവലംബം പുറത്തേക്കുള്ള കണ്ണികൾ Ancient Roman architecture എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Traianus Archived 2008-05-28 at the Wayback Machine .
- Technical investigation of Roman public works Housing and apartments in Rome - A look at various aspects of housing in ancient Rome, apartments and villas.
Rome Reborn − A Video Tour through Ancient Rome based on a digital model Archived 2011-08-10 at the Wayback Machine .
ROMAX
പുരാതന വാദ്യ ഉപകരണങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പുരാതനമായ ചില വാദ്യ ഉപകരണങ്ങളുടെ പേരുകൾ.
ചക്കത്തൊണ്ട് , ഉറുമ്പ് എന്നിവ കേരളത്തിലെ പ്രാചീന ഉപകരണമാണ്.
വീണയുടെ പുരാതന രൂപമായ നല്ലി അഴി അത്തരം ഒരു ഉപകരണമാണ്.
ഇരുതുടി വീരാണം , കിടുപടി , പോലുള്ളവ സന്ധ്യാനാമജപത്തിന് ഉപയോഗിച്ചിരുന്നു.
ചരടിവാദ്യം, കൊക്കര,
സാലാപാർഥ എന്ന ഉപകരണം പതിനാറാം നൂറ്റാണ്ടിൽ സ്പെയിനിൽ ശവസംസ്കാരത്തിനായി ഉപയോഗിച്ചിരുന്നു.
ഇതു പിന്നീട് നിരോധിക്കപ്പെട്ടു.
ദാമിരം, കോഹാൽ, മാങ്കെ, തിർളി എന്നിവയും ചില ഉപകരണങ്ങളാണ്.
ചീങ്കണ്ണിവീണ, മയൂരവീണ, കൂർമവീണ ഇവ വീണയുടെ മറ്റു രൂപങ്ങളാണ്.
കടുക്കവീണ സാധാരണ ഉള്ള വീണയുടെ ആദ്യരൂപമാണ്.
പുരാതനകാലത്തെ ഹൈന്ദവവിവാഹരീതികൾ
ഓരോ മതവിഭാഗത്തിനും ഓരോ ജാതിക്കും വ്യത്യസ്ത ആചാരങ്ങളോടെയാണ് വിവാഹം നടക്കുന്നത്.
മനുസ്മൃതി പരിശോധിച്ചാൽ അതിൽ എട്ടുവിധത്തിലുള്ള വിവാഹങ്ങൾക്കുള്ള സാധ്യതകളെ കുറിച്ച് പറയുന്നു.
അവയ്ക്കെല്ലാം പ്രത്യേകം പ്രത്യേകം പേർ നൽകിയിട്ടുണ്ട്.
ബ്രാഹ്മം ആർഷം പ്രാജാപത്യം ദൈവം ഗാന്ധർവ്വം അസുരം രാക്ഷസം പൈശാചം ബ്രാഹ്മം
പിതാവ് പുത്രിയെ ഉദകത്തോട്  കൂടി പ്രതിഫലം കൂടാതെ ഒരു ബ്രഹ്മചാരിക്ക് നൽകുക .
ഹിന്ദു ബ്രാഹ്മണർക്ക് വിധിച്ചിട്ടുള്ള പതിനാറ് ക്രിയകളായ ഷോഡശക്രിയകളിലെ ഒൻപതാമത്തെ ക്രിയയായ വിവാഹം 'ബ്രാഹ്മവിവാഹം' ആണ്.
പിതാവ് പുത്രിയെ ആഭരണങ്ങൾ  അണിയിച്ചു കൊണ്ട് യാഗത്തിൽ പുരോഹിതന് നൽകുക.
പശുവിനെയോ, കാളയെയോ വാങ്ങി പകരം കന്യകയെ കൊടുക്കുക.
നിങ്ങൾ നിയമാനുഷ്ഠാനത്തോട് കൂടി വാഴുവിൻ എന്ന് പറഞ്ഞിട്ടു പിതാവ് പ്രതിഫലം കൂടാതെ പുത്രിയെ പുരുഷന് നൽകുക.
ഗാന്ധർവം
കാമുകൻ അനുരക്തയായ സ്ത്രീയെ ബന്ധുകളോട് ആലോചിയ്ക്കാതെയും കർമങ്ങൾ കൂടാതെയും പരസ്പര സമ്മതപ്രകാരം കൈകൊള്ളുക അസൂരം
ഒരു പുരുഷൻ കന്യകയെ പിതാവിന്റെ അടുക്കലിൽ നിന്നും പണമോ പാരിതോഷികമോ നൽകി വിലയ്ക്ക് വാങ്ങിക്കുക.
ഒരു സ്ത്രീയുടെ ബന്ധുകളെ യുദ്ധത്തിൽ തോൽപ്പിച്ച് ബാലൽക്കരേണ പിടിച്ചു കൊണ്ടുപോവുക.
സ്ത്രീക്ക് ബോധമില്ലതിരിക്കുമ്പോൾ അവളെ പുരുഷൻ ബലാ‌ൽക്കാരമായി ഭാര്യയാക്കുക.
വെട്ടം മാണി 1964 - ൽ പുരാണനിഘണ്ടു എന്ന പേരിൽ പ്രസിദ്ധീകരിച്ച പുസ്തകത്തിന്റെ പരിഷ്കരിച്ച പതിപ്പാണ് പുരാണിക് എൻസൈക്ലോപീഡിയ എന്ന പേരിൽ 1971 - ൽ പ്രസിദ്ധീകരിക്കപ്പെട്ടത്.
ഭാരതീയ പുരാണേതിഹാസങ്ങളിലെ കഥാപാത്രങ്ങൾ, അവരുമായി ബന്ധപ്പെട്ട കഥകൾ അവരുടെ ഉത്പത്തിപുരാണം തുടങ്ങി ഇതിൽ സമഗ്രമായി വിവരണങ്ങൾ നല്കുന്നു.
ഗ്രന്ഥത്തിന്റെ ഇംഗ്ലീഷ് , തമിഴ് , ഹിന്ദി പരിഭാഷകളും പുറത്തിറക്കിയിട്ടുണ്ട് .
പുരാതന ലീജിയാങ് പട്ടണം
ചൈനയിലെ യുനാൻ പ്രവിശ്യയിലെ ലീജിയാങ് നഗരത്തിൽ സ്ഥിതിചെയ്യുന്ന ഒരു ലോകപൈതൃക സ്ഥാനമാണ് ലീജിയാങ് പുരാതന പട്ടണം (ഇംഗ്ലീഷ്: Old Town of Lijiang ; ചൈനീസ്: 丽江古城).
800 വർഷത്തിലും അധികം പഴക്കമുള്ള ഒരു ചരിത്രം ഈ പട്ടണത്തിനുണ്ട്.
ഇവിടുത്തെ പുരാതനമായ ജലപാതകളും പാലങ്ങളും പ്രശസ്തമാണ്.
വാസ്തുവിദ്യ, ചരിത്രം, സംസ്കാരം തുടങ്ങിയ മേഖലകളിലെല്ലാം ലീജിയാങ് മറ്റു പുരാതന ചൈനീസ് നഗരങ്ങളിൽനിന്നും വ്യത്യസ്തപ്പെട്ടിരിക്കുന്നു.
നാശി ജനവിഭാഗമാണ്(Nakhi people) ഇവിടുത്തെ പരമ്പരാഗത താമസക്കാർ.
1997 ദിസംബർ 4നാണ് ലീജിയാങിനെ ലോകപൈതൃകപട്ടികയിൽ ഉൾപ്പെടുത്തിയത്.
അതെതുടർന്ന് ഈ പുരാതന പട്ടണത്തെ സംരക്ഷിക്കാൻ പ്രാദേശിക ഭരണകൂടവും ശ്രദ്ധിച്ചുവരുന്നു.
ലീജിയാങിലേക്കുള്ള സന്ദർശകരുടെ എണ്ണത്തിലും പിന്നീട് വർദ്ധനവുണ്ടായി.
അവലംബം പുറത്തെക്കുള്ള കണ്ണികൾ പുരാതന ലീജിയാങ് പട്ടണം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
UN World Heritage Site Old Town of Lijiang Yunnan Government website on administrative divisions in Yunnan Province (Chinese) Archived 2011-09-28 at the Wayback Machine .
Lijiang preservation project summary Archived 2010-12-09 at the Wayback Machine .
at Global Heritage Fund Explore Lijiang with Google Earth Archived 2011-08-17 at the Wayback Machine .
on Global Heritage Network
പയ്യപ്പിള്ളി വർഗീസ് കത്തനാർ ഇംഗ്ലീഷ് വിലാസം https://ml.wikipedia.org/wiki/Varghese_Payyappilly_Palakkappilly
സിറോ മലബാർ സഭ ധന്യനായി പ്രഖ്യാപിച്ച ഒരു വൈദികനാണ് മാർ വർഗീസ് പയ്യപ്പിള്ളി പാലയ്ക്കാപ്പിള്ളി .
ഇദ്ദേഹത്തെ  വിശുദ്ധനായി പ്രഖ്യാപിക്കുവാനുള്ള നാമകരണ നടപടികൾക്ക് 2009-ൽ തുടക്കം കുറിച്ചു.
ഏറണാകുളം ജില്ലയിലെ കോന്തുരുത്തി സുറിയാനി പള്ളി ഇടവകയിൽ പെരുമാനൂർ ദേശത്ത് പുരാതനവും കുലീനവുമായ പയ്യപ്പിള്ളി പാലയ്ക്കാപ്പിള്ളി നസ്രാണി തറവാട്ടിൽ 
1876 ഓഗസ്റ്റ് 8-നാണ് വർഗീസ് കത്തനാരുടെ ജനനം.
1927-ൽ അദ്ദേഹം അഗതികളുടെ സന്യാസസമൂഹം രൂപീകരിച്ചു .
കടമക്കുടി , ആലങ്ങാട് , ആരക്കുഴ -മീൻകുന്നം എന്നീ ഇടവകകളിൽ വൈദികസേവനം അനുഷ്ഠിച്ചു.
ആലുവ സെന്റ്.
മേരീസ് ഹൈസ്കൂളിന്റെ മാനേജർ സ്ഥാനവും വഹിച്ചിരുന്നു.
1929 - ഒക്ടോബർ 5 - ന് പയ്യപ്പിള്ളി പാലയ്ക്കാപ്പിള്ളി വർഗീസ് കത്തനാർ അന്തരിച്ചു .
ദൈവദാസപ്രഖ്യാപനം പയ്യപ്പിള്ളി പാലയ്ക്കാപ്പിള്ളി കുടുംബചരിത്രം
മരണശേഷം 80 വർഷങ്ങൾക്കു ശേഷമാണ് നാമകരണ നടപടികൾ ആരംഭിക്കുകയും വർഗീസ് കത്തനാരെ ദൈവദാസനായി പ്രഖ്യാപിക്കുകയും ചെയ്തത്.
2009 സെപ്റ്റംബറിൽ സിറോ മലബാർ സഭ മേജർ ആർച്ച്ബിഷപ്പ് കർദ്ദിനാൾ മാർ വർക്കി വിതയത്തിലാണ് ദൈവദാസ പ്രഖ്യാപനം നടത്തിയത്.
വർഗീസ് കത്തനാരെ വിശുദ്ധനായി പ്രഖ്യാപിക്കുവാനുള്ള നാമകരണ നടപടികൾക്ക് 2009-ൽ തുടക്കം കുറിച്ചു.
ഇതിനായി കോന്തുരുത്തി മാർ യോഹന്നാൻ നെപുംസിയാനോസ് സുറിയാനി പള്ളിയിലെ ഇദ്ദേഹത്തിന്റെ കബറിടം തുറന്നു പരിശോധിച്ചു.
തുടർന്ന് നാമകരണ കോടതി അംഗങ്ങൾ മേജർ ആർച്ച്ബിഷപ്പ് കർദ്ദിനാൾ മാർ വർക്കി വിതയത്തിലിന്റെ അധ്യക്ഷതയിൽ സത്യപ്രതിജ്ഞ ചെയ്തു.
പിന്നീട് ഇദ്ദേഹത്തിന്റെ ഭൗതികാവശിഷ്ടങ്ങൾ പ്രത്യേക പേടകത്തിലാക്കുകയും മാർ തോമസ് ചക്യാത്തിന്റെ കാർമ്മികത്വത്തിൽ പുതിയ കബറിടത്തിൽ സംസ്കരിക്കുകയും ചെയ്തു.
ഡോ. ജോയി ഫ്രാൻസിസ് വിതയത്തിൽ, ഡോ. മാത്യു പുതിയേടം, സിസ്റ്റർ കർമലത, സിസ്റ്റർ സ്റ്റെല്ലാമരിയ എന്നീ വിദഗ്ദ്ധരാണ് ഭൗതികാവശിഷ്ടങ്ങൾ പരിശോധിച്ചത്.
ചിത്രശാല പയ്യപ്പിള്ളി വർഗീസ് കത്തനാരുടെ കബറടക്കം (1929) വർഗീസ് കത്തനാരുടെ കബറിടത്തിൽ കാഞ്ഞിരപ്പള്ളി രൂപതാ മെത്രാൻ മാർ മാത്യു അറയ്ക്കൽ തിരുമേനി വർഗീസ് കത്തനാരുടെ കബറിടം വർഗീസ് കത്തനാരുടെ 50-ആം ദുക്റാന വർഗീസ് കത്തനാരുടെ 135-ആം ജന്മവാർഷികം സിറോ മലബാർ സഭ മേജർ മെത്രപ്പോലിത്ത മാർ ജോർജ് ആലഞ്ചേരി ഉദ്ഘാടനം ചെയ്യുന്നു വർഗീസ്‌ കത്തനാരുടെ ജീവചരിത്രം മാർ ജേക്കബ്‌ മനത്തോടത്ത് തിരുമേനി പയ്യപ്പിള്ളി പാലയ്ക്കാപ്പിള്ളി തറവാട്ടിലെ മുതിർന്ന കാരണവരായ പയ്യപ്പിള്ളി മത്തായിക്ക് നല്കി പ്രകാശനം ചെയ്യുന്നു അവലംബം പുറത്തേക്കുള്ള കണ്ണികൾ പയ്യപ്പിള്ളി പാലയ്ക്കാപ്പിള്ളി വർഗീസ് കത്തനാരെക്കുറിച്ച് മലയാളത്തിൽ വായിക്കുവാൻ Archived 2011-07-17 at the Wayback Machine .
http://sistersofthedestitute.org/ Archived 2011-01-10 at the Wayback Machine .
പയ്യാമ്പലം കടപ്പുറം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Payyambalam_Beach
11°52′24.69″N 75°20′59.5″E ﻿ / ﻿ 11.8735250°N 75.349861°E ﻿ / 11.8735250; 75.349861 പയ്യമ്പലം കടൽത്തീരത്തെ സൂര്യാസ്തമനം
കേരളത്തിലെ കണ്ണൂർ ജില്ലയിലെ ഒരു കടൽത്തീരമാണ് പയ്യാമ്പലം കടപ്പുറം .
ഈ കടൽത്തീരം അതിന്റെ പ്രകൃതിസൗന്ദര്യത്തിന് പേരുകേട്ടതും ജില്ലയിലെ പ്രധാന വിനോദ സഞ്ചാരകേന്ദ്രവുമാണ്.
കണ്ണൂർ പട്ടണത്തിൽ നിന്നും 2 കിലോമീറ്റർ അകലെയാണ് പയ്യാമ്പലം .
പ്രശസ്ത ശില്പിയായ കാനായി കുഞ്ഞിരാമൻ നിർമ്മിച്ച അമ്മയും കുഞ്ഞും എന്ന ശില്പം ഇവിടെയാണ് സ്ഥാപിച്ചിരിക്കുന്നത്.
ശാന്ത സുന്ദരമായ ഈ കടൽത്തീരത്തിനു സമീപമാണ് സ്വദേശാഭിമാനി രാമകൃഷ്ണപിള്ള , എ.കെ. ഗോപാലൻ , പാമ്പൻ മാധവൻ , കെ.ജി. മാരാർ , ഇ.
കെ. നായനാർ , അഴീക്കോടൻ രാഘവൻ , സി.കണ്ണൻ , ചടയൻ ഗോവിന്ദൻ , സുകുമാർ അഴീക്കോട് എന്നിവരുടെ ശവകുടീരങ്ങൾ.
എത്തിച്ചേരാനുള്ള വഴി ദേശീയപാത 17 കണ്ണൂരിലൂടെ കടന്നു പോവുന്നു.
ഏറ്റവും അടുത്തുള്ള റെയിൽ‌വേ സ്റ്റേഷൻ: കണ്ണൂർ - 2 കിലോമീറ്റർ അകലെ.
ഏറ്റവും അടുത്തുള്ള വിമാനത്താവളം: കണ്ണൂർ അന്താരാഷ്ട്ര വിമാനത്താവളം - 28 കിലോമീറ്റർ കിഴക്കുമാറി.
ചിത്രശാല പയ്യാമ്പുലം കടപ്പുറം - ചിത്രങ്ങൾ പയ്യമ്പലം കടൽത്തീരത്തെ ജനങ്ങൾ Payyambalam Milestone പയ്യാമ്പലം കടപ്പുറം,ഒരു വിദൂരദൃശ്യം പയ്യമ്പലം ബീച്ച് പയ്യാമ്പലം കടപ്പുറത്തെ മണൽ പയ്യാമ്പലം കടപ്പുറത്ത് മീൻപിടുതം പയ്യാമ്പുലം കടപ്പുറത്തെ ശവകുടീരങ്ങൾ‍ സി. കണ്ണൻ ഇ കെ നായനാർ ടി എം ജനാർദ്ദനൻ ചടയൻ ഗോവിന്ദൻ ഒ. ഭരതൻ ടി.കെ. ബാലൻ എൻ പി പത്ഭനാഭൻ എൻ.സി. ശേഖർ അഴീക്കോടൻ രാഘവൻ എ കെ ഗോപാലൻ (എ.കെ.ജി) സ്വദേശാഭിമാനി രാമകൃഷ്ണപിള്ള .
കെ.പി. ഗോപാലൻ കെ നാണു ആർ കൃഷ്ണൻ കെ ജി മാരാർ പുതിയാറബത്ത് ഗോവിന്ദൻ സി കെ ആനന്ദൻ ജയന്ത് ലാൽ കായക്കൽ ജയരാജൻ പാമ്പൻ മാധവൻ എം പവിത്രൻ പി പൊക്കൻമാസ്റ്റർ എം എ അനന്തസ്വാമി ഇതും കാണുക കണ്ണൂർ മീൻ‌കുന്ന് ബീച്ച് സെന്റ് ആഞ്ജലോ കോട്ട പുറം കണ്ണികൾ www.kannur.gov.in പയ്യാമ്പലം ബീച് അവലംബം Payyambalam Beach എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പയ്യോളി ഇംഗ്ലീഷ് വിലാസം https://ml.wikipedia.org/wiki/Payyoli
കേരളത്തിലെ കോഴിക്കോട് ജില്ലയിലെ ഒരു ചെറിയ ഗ്രാമമാണ് പയ്യോളി .
ദേശീയപാത 66-ൽ കോഴിക്കോട് ജില്ലയിലെ കൊയിലാണ്ടിക്കും വടകരയ്ക്കുമിടയിലാണ് പയ്യോളി സ്ഥിതി ചെയ്യുന്നത്.
പയ്യോളി എക്സ്പ്രസ് എന്നു വിളിക്കപ്പെടുന്ന ഇന്ത്യയിലെ പ്രശസ്ത കായിക താരം പി.ടി. ഉഷ ജനിച്ചുവളർന്നത് പയ്യോളിയിലാണ്.
പ്രൊപ്രൈറ്റർ ശശി നടത്തുന്ന പ്രശസ്തമായ ഡ്രൈവിംഗ് സ്കൂൾ ഇരിങ്ങൽ റെയിൽവേ സ്റ്റേഷന് പടിഞ്ഞാറായി സ്ഥിതി ചെയ്യുന്നു...
എത്തിച്ചേരാനുള്ള വഴി ഏറ്റവും അടുത്തുള്ള നഗരം: കോഴിക്കോട് - 35 കിലോമീറ്റർ അകലെ.
ഏറ്റവും അടുത്തുള്ള വിമാനത്താവളം: കോഴിക്കോട് അന്താരാഷ്ട്ര വിമാനത്താവളം , കരിപ്പൂർ ഏറ്റവും അടുത്തുള്ള റെയിൽവേ സ്റ്റേഷൻ: പയ്യോളി അവലംബം പുറത്തേക്കുള്ള കണ്ണികൾ Payyoli എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Payyoli എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്ഥാനം : 11°32′N, 75°40′E
പയ്യാമ്പലം ഇംഗ്ലീഷ് വിലാസം https://ml.wikipedia.org/wiki/Payyambalam_Beach ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പയ്യാമ്പലം കടപ്പുറം ,ഒരു വിദൂര ദൃശ്യം പയ്യാമ്പലം കടപ്പുറത്തുള്ള ഒരു പ്രതിമ പയ്യാമ്പലം കടപ്പുറത്തുള്ള ഒരു പ്രതിമ
കണ്ണൂർ നഗരത്തിന്റെ ഒരു ഭാഗമാണ്‌ പയ്യാമ്പലം .
ഈ പ്രദേശം കടൽത്തീരമാണ്.
ഇവിടത്തെ കടപ്പുറം കണ്ണൂരിലെ പ്രധാന വിനോദ സഞ്ചാരകേന്ദ്രമാണ്‌.
ഇതിനടുത്ത് ഒരു ശ്മശാനവും ഉണ്ട്.
നിരവധി പ്രശസ്ത വ്യക്തികളെ ഇവിടെയാണ് സംസ്കരിച്ചിട്ടുള്ളത്.
അഴീക്കോടൻ രാഘവൻ , സ്വദേശാഭിമാനി രാമകൃഷ്ണപിള്ള , ഇ.
കെ. നായനാർ , എ.കെ. ഗോപാലൻ , പാമ്പൻ മാധവൻ , കെ.ജി. മാരാർ തുടങ്ങിയ പ്രശസ്തരുടെ അന്ത്യവിശ്രമസ്ഥലമാണ് പയ്യാമ്പലം ശ്മശാനം .
ആര്യബന്ധു പി.കെ.ബാപ്പു തന്റെ മകൾ ലക്ഷ്മിക്കുട്ടിയുടെ മരണത്തെ തുടർന്ന് അവരെ സംസ്കരിക്കാനായി 1920ൽ പണിതതാണീ ശ്മശാനം ഇതു കൂടി കാണുക പയ്യാമ്പലം കടപ്പുറം അവലംബം
പയ്യാവൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Payyavoor പയ്യാവൂർ (ഗ്രാമപഞ്ചായത്ത്) പയ്യാവൂർ (ഗ്രാമപഞ്ചായത്ത്) 12°03′32″N 75°34′52″E ﻿ / ﻿ 12.059005°N 75.581217°E ﻿ / 12.059005; 75.581217 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ഇരിക്കൂർ ലോകസഭാ മണ്ഡലം കണ്ണൂർ ഭരണസ്ഥാപനങ്ങൾ പ്രസിഡന്റ് അഡ്വ.
സാജു സേവ്യർ വൈസ് പ്രസിഡന്റ് സെക്രട്ടറി വിസ്തീർണ്ണം 67.34 ചതുരശ്ര കിലോമീറ്റർ വാർഡുകൾ 16 എണ്ണം ജനസംഖ്യ 22,998 ജനസാന്ദ്രത 341.5/ ച.
മീ കോഡുകൾ • തപാൽ • ടെലിഫോൺ 670633 +04602210, 04602211 സമയമേഖല UTC +5:30 പ്രധാന ആകർഷണങ്ങൾ പയ്യാവൂർ ശിവക്ഷേത്രം ,കുന്നത്തൂർ പാടി,കാഞ്ഞിരക്കൊല്ലി , ശശി പാറ, അളകാപുരി വെള്ളച്ചാട്ടം,സെന്റ് ജൂഡ് ചർച്ച് ചന്ദനഗിരി, മദർ തെരേസ തീർത്ഥാടനാലയം പാടാം കവല
കണ്ണൂർ ജില്ലയിലെ ഇരിക്കൂർ ബ്ലോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ്‌ പയ്യാവൂർ .
നവീനശിലായുഗ അവശിഷ്‌ടങ്ങളായ വീരക്കല്ല്‌, കുടക്കല്ല്‌ മുതലായ മഹാശിലകൾ ഈ പ്രദേശത്ത്‌ കണ്ടതായി പറയുന്നു.
നന്നങ്ങാടികൾ ഈ പ്രദേശത്തിന്റെ മിക്ക ഭാഗങ്ങളിലും കണ്ടെത്തിയിട്ടുണ്ട്‌.
വീരകേരള പഴശ്ശി രാജയും പയ്യാവൂരുമായി ബന്ധപ്പെട്ടിരുന്നതായി പറയപ്പെടുന്നു.
ബ്രിട്ടീഷ്‌ സാമ്രാജ്യവുമായി ഏറ്റുമുട്ടി വയനാടൻ മല കയറും മുമ്പ്‌ അദ്ദേഹം കല്യാട്‌ പയ്യാവൂർ ഭാഗങ്ങളിൽ സെന്യശേഖരണത്തിന്‌ വന്നതായിരിന്നുവത്രെ.
വില്ലാളി വീരനായ അർജുനൻ പരമശിവനിൽ നിന്നും പാശുപതാസ്‌ത്രലബ്‌ധിക്കായി ശിവനെ തപസ്സുചെയ്‌തു.
ഏറെക്കാലം കഴിഞ്ഞപ്പോൾ ഭഗവാൻ ഭക്തനെ പരിക്ഷിക്കാൻ തീരുമാനിച്ചു.
ശിവപാർവതിമാർ കിരാതവേഷമെടുത്തുവന്നു ഈ സമയം മുകാസുരൻ പന്നിയുടെ രൂപത്തിൽതപസ്വിയായ അർജുനനു നേർക്കടുത്തു.
കിരാതനും കിരീടിയും ഒരേസമയം പന്നിയെ അമ്പെയ്‌തു.
സുരകവധത്തിന്‌ രണ്ടുപേരും അവകാശവാദമുന്നയിച്ചു.
തർക്കംമൂത്ത്‌ പൊരിഞ്ഞ യുദ്ധമായി അസ്‌ത്രപ്രയോഗത്തിൽ കോപിഷ്‌ഠനായ കിരാതൻ തന്റെ വലതുകാൽ കൊണ്ട്‌ അർജുനനെ പിറകോട്ട്‌ തോണ്ടിയെറിഞ്ഞു.
അർജുനൻ വീണസ്ഥലം വെകാലൂരെന്നും കാലാന്തരത്തിൽ പയ്യാവൂരെന്നും പേരു വന്നു.
ഇതാണ്‌ സ്ഥാലനാമ ഐതിഹ്യം.
പയ്യാവൂർ ഓമന കാഴ്ച്ച കാർഷിക സംസ്ക്കാരത്തിന്റെ പൊലിമ തുളുമ്പുന്ന  പയ്യാവൂർ ഊട്ടുത്സവത്തിന്റെ ഭാഗമായുള്ള പ്രധാന ചടങ്ങാണ് ചൂളിയാട്ടുകാരുടെ ഓമനക്കാഴ്ച.
പയ്യാവൂർ ഊട്ടുത്സവം ദേശങ്ങളുടെ സാഹോദര്യവും, കൂട്ടായ്മയും ഊട്ടി ഉറപ്പിക്കുന്ന ചടങ്ങാണ്.
ഭാഷയുടെയും ദേശങ്ങളുടെയും അതിർവരമ്പുകൾക്കപ്പുറം ഒരുമയുടെ കാഴ്ചയുമായി പതിനായിരങ്ങൾ പയ്യാവൂരി ലെത്തുന്നു.
വ്യത്യസ്ത ദേശങ്ങളുടെയും ഭാഷയുടെയും സംസ്ക്കാരങ്ങളുടെയും സംഗമ വേദിയായി പയ്യാവൂർ മാറുന്നു.
പണ്ടെങ്ങോ ഒരു വറുതി കാലത്ത് ഊട്ടുൽസവം മുടങ്ങി പോയെന്നും അതേ തുടർന്ന് സാക്ഷാൽ പരമശിവൻ നേരിട്ട് എഴുന്നള്ളി അരി കുടക് നാട്ടിൽ നിന്നും, ഇളനീർ ചേടിച്ചേരി നാട്ടിൽ നിന്നും, മോര് കൂനനത്ത് നിന്നും, പഴം ചൂളിയാട് നിന്നും തുടങ്ങി ഊട്ടുൽസവത്തിനാവശ്യമായ ഭഷ്യ വിഭവങ്ങൾ വിവിധ ദേശങ്ങളിൽ നിന്നും കൊണ്ടുവരാൻ ആവശ്യപ്പെട്ടതായാണ് ഐതിഹ്യം.
ചൂളിയാടുള്ള തീയ്യ സമുദായത്തിൽ പെട്ടവർക്കാണ് അതിന്റെ അവകാശം .
ഒരു വീട്ടിലെ പുരുഷപ്രജക്ക് 2 വാഴക്കുല വീതം എന്നാണ് കണക്ക്.
നൂറ്റാണ്ടുകൾക്ക് മുൻപ് തുടങ്ങി വച്ച ആചാരം ഒരു വരദാനം പോലെ കൈമോശം വരാതെ കൊണ്ടാടുകയാണ് ഒരു ജനത മുഴുവനായും.
2021ൽ ലോകം നടുങ്ങിയ കോവിഡ് മഹാമാരിയുടെ പശ്ചാത്തലത്തിൽ ഓമനക്കാഴ്ച ചടങ്ങ് മാത്രമാക്കി ചുരുക്കിയിരുന്നു.
വാമൊഴിയായും വരമൊഴിയായും കേട്ടു വന്ന പതിറ്റാണ്ടുകൾ പഴക്കമുള്ള ഓമനക്കാഴ്ചയുടെ ചരിത്രം പരിശോധിച്ചാൽ 2021 മാത്രമാണ് പൊലിമ ഇല്ലാതെ ചടങ്ങ് മാത്രമായി നടത്തേണ്ടിവന്നത്.
വിവിധ ദേശക്കാരുടെ കാഴ്ചകളിൽ സംഘബലത്തിന്റെ കരുത്ത് കൊണ്ടും ഉടവ് തട്ടാത്ത ഉൽസാഹം കൊണ്ടും ചുളിയാട്ടുകാരുടെ ഓമനക്കാഴ്ച ഒന്നാമതെത്തുന്നു.
പയ്യാവൂർ ഊട്ടുത്സവം എന്ന് കേട്ടാൽ മനം നിറയെ ആദ്യമെത്തുന്നത് ഓമനക്കാഴ്ചയാണ്.
കുഭം പിറന്നാൽ വ്രതാനുഷ്ടാനങ്ങൾ ആരംഭിക്കുന്നു മൽസ്യ മാംസാദികൾ വെടിഞ്ഞ് വാഴക്കുലകൾ അടുത്ത പ്രദേശങ്ങളായ കാഞ്ഞിലേരി, മയ്യിൽ, കുറ്റിയാട്ടും, ബ്ലാത്തൂർ, ചേടിച്ചേരി തുടങ്ങിയ സ്ഥലങ്ങളിൽ നിന്നും വാഴക്കുലകൾ ശേഖരിക്കുന്നു .
കുഭം 6 ന് വൈകീട്ട് 4 മണിയോടെ തൈവളപ്പ് നല്ലൂർ തടത്തിൽകാവ് ചമ്പോച്ചേരി മപ്പുരക്കിൽ എന്നീ അഞ്ചു കുഴികളിലായി കുലകൾ പഴുക്കാൻ വയ്ക്കുന്നു.
കുംഭം 9 ന് രാവിലെ പുറത്തെടുത്ത കുലകൾ അഞ്ചു കുഴികൾക്ക് സമീപം അഞ്ച് പന്തലുകളിലായി തൂക്കിയിടുന്നു.
കുഭം 10 ന് രാവിലെ 10 മണിയോടെ തടത്തിൽ കാവിൽ നിന്നും പുറപ്പെടുന്ന ഓമനകാഴ്ചയെ മേലായി കുഞ്ഞുംബിടുക്ക കുഞ്ഞിരാമൻ നമ്പ്യാർ ഓലക്കുടയുമായി നയിക്കും.
വാദ്യമേളങ്ങൾ മുത്തുക്കുട ആലവട്ടം,വെഞ്ചാമരം അകമ്പടിയോടെ ശുഭ്രവസ്ത്രധാരികളായി നഗ്നപാതരായി മൂവായിരത്തോളം വാഴക്കുലകളുമായി നൂറ് കണക്കിന് ആളുകൾ  15 കിലോമീറ്റൽ അകലെയുള്ള പയ്യാവൂർ ശിവക്ഷേത്രത്തിലേക്ക് പുറപ്പെടും.
ഓമനക്കാഴ്ചയിൽ അവസാനം കണ്ണി ചേരുന്ന അടുവാപ്പുറം തൈവളപ്പിൽ എത്തുമ്പോഴേക്കും യാത്ര അയപ്പിന് വിവിധ ദേശങ്ങളിൽ നിന്ന് ആളുകൾ എത്തും.
ചുളിയാട്ടെ ആ ബാലവൃദ്ധം ജനങ്ങളും കൂടിയാവുമ്പോൾ ഗ്രാമം നിറയും.
ഓമനക്കാഴ്ച ആദിത്യ മര്യാദയുടെ ഒരു ഉത്സവം കൂടിയാണ് ഈ ദിവസം ഗ്രാമത്തിലെത്തുന്ന അപരിചിതരെക്കൂടി വിശിഷ്ട അതിഥികളായി സ്വികരിക്കും.
ആദിവസം ലോകത്തെവിടെയായാലും ചൂളിയാട്ടുകാർ നാട്ടിലെത്തും.
വിവാഹം കഴിഞ്ഞ് പോയവർ വിദൂരദേശത്ത് ജോലിക്ക് പോയവർ നാട്ടിലെത്താൻ കൊതിക്കുന്ന ഉത്സവ ദിനം കൂടിയാണ് കുഭം പത്ത്.
സ്നേഹ ബന്ധങ്ങളുടെയും കുട്ടായ്മയുടെയും സന്ദേശമാണ് ഇതിൽ നിന്നും ദർശിക്കാനാവുക പുറമെ നിന്ന് എത്തുന്നവരെ ആദിത്യ മര്യാദയോടെ സ്വീകരിക്കുകയും എല്ലാ വീടുകളിലും അപ്പവും പഴവും നൽകിയുള്ള സൽക്കാരവും ഈ സുദിനത്തിന്റെ പ്രത്യേക തയാണ് ലളിതമെങ്കിലും വിഭവ സമൃദ്ധമായ വിരുന്നിന്റെ നൈർമല്യവും നാടിന്റെ വിശുദ്ധിയുടെ ഓർമ്മകളുമാണ് ഈ ദിനം നാട്ടുകാർക്ക് സമ്മാനിക്കുന്നത്.
അതുകൊണ്ടുതന്നെ ലോകത്ത് എവിടെയായാലും നാട്ടിലെത്തണമെന്ന ശാഠ്യം ഇവിടുത്ത് കാർക്ക് ഉണ്ടാകുന്നു.
കാഴ്
ച പുറപ്പെടുന്ന ദിവസം അടുവാപ്പുറം ആൽത്തറയിൽ പാനകം നൽകുന്ന പതിവുണ്ട് വെല്ലവും ചുക്കും ഏലക്കായും ചേർത്ത പാനക വെള്ളം ഓമനക്കാഴ്ചയുടെ യാത്ര അയപ്പിന് എത്തുന്നവർ കുടിക്കാതെ പോവാറില്ല.
അടുവാപ്പുറത്തു നിന്നും കണിയാർ വയൽ വയക്കര ബാലങ്കരി കാഞ്ഞിലേരി വഴി ഇരൂഡ് പുഴയിൽ മുങ്ങി നിവർന്ന കാഴ്ചക്കാർ 4 മണിയോടെ പയ്യാറ്റ് വയലിൽ എത്തുമ്പോഴേക്കും ദേവസ്വം അധികാരികളും ആനയും അമ്പാരിയുമായി നെയ്യമൃത് കാരോടൊപ്പംകാഴ്ചയെ എതിരേൽക്കും.
തുടർന്ന് പുരുഷാരത്തിന്റെ അകമ്പടിയോടെ കാഴ്ച ക്ഷേത്രസന്നിധിയിൽ അർപ്പിക്കും.
ജാതിഭേദമില്ലാതെ ഒരുമയുടെയും സാഹോദര്യത്തിന്റെയും നാടിന്റെ കൂട്ടായ്മയുടെയും മതനിരപേക്ഷതയുടെയും മൂല്യങ്ങൾ ഒരു പ്രദേശമാകെ ഉയർത്തുന്ന കാർഷിക സാംസ്ക്കാരിക കാർഷിക ഉൽസവമാണ് ഓമന കാഴ്ച.
ജനങ്ങളുടെ സാംസ്ക്കാരിക നിർവൃതി ചുളിയാടിന്റെ കാർഷിക മഹത്വവും ജനകീയ ഐക്യവും കൂടി വെളിപ്പെടുത്തുന്നു സാമൂഹിക രാഷ്‌ട്രീയ സാംസ്‌ക്കാരിക പ്രസ്ഥാനങ്ങൾ
1940-ൽ ഇ.
കെ. നായനാരുടെ നേതൃത്വത്തിൽ കർഷകസംഘം നടത്തിയ ജാഥ പ്രസിദ്ധമാണ്‌.
ഈ ജാഥയിൽ ജന്മിയായിരുന്ന കരക്കാടിടത്തിൽ നായനാർക്കെതിരെയും കല്ല്യാട്ട്‌ യജമാ നമ്പ്യാർക്കെതിരെയും ഇരിക്കൂർ ഫർക്ക കേന്ദ്രീകരിച്ചു, ജനശക്തി തിരിച്ചു വിടാൻ ഈ ജാഥ വഴിയൊരുക്കി.
1946 ഡിസംബർ 30 ന്‌ കാവുമ്പായിൽ വെച്ച്‌ നടന്ന്‌ പോലീസ്‌ വെടിവെപ്പിനെതുടർന്നുള്ള സമരത്തിൽ പങ്കെടുത്ത 15 പേർ ഈ പഞ്ചായത്തിലുണ്ട്‌.
1987 ൽ സ്ഥാപിക്കപ്പെട്ട സരസ്വതി സംഗീത വിദ്യാലയം ഇവിടുത്തെ ഒരു പ്രധാന സംഗീത കേന്ദ്രമാണ്.
സംഗീത്ജ്ഞൻ ഉണ്ണികൃഷ്ണൻ പയ്യാവൂർ ആണ് ഇതിന്റെ സ്ഥാപകൻ.
എരുവേശ്ശി പഞ്ചായത്ത്‌ വിഭജിച്ച്‌ 1972 ലാണ്‌ പയ്യാവൂർ പഞ്ചായത്ത്‌ രൂപവത്കരിച്ചത്‌.
കെ.വി. മോഹൻ ചെയർമാനും ഇ.
സി. ജോസ്‌ ടി.എം. സേവ്യർ എന്നിവർ അംഗങ്ങളുമായി ഒരു അഡ്‌മിനിസ്‌ട്രറ്റീവ്‌ കമ്മറ്റിയെ ഭരണം ഏൽപ്പിച്ചു.
തുടർന്ന്‌ 1979 ൽ പ്രഥമ തെരഞ്ഞെടുപ്പിൽ ടി എം. സേവ്യർ ആദ്യത്തെ പ്രസിഡണ്ടായി.
പ്രധാന സർക്കാർ സ്ഥാപനങ്ങൾ പഞ്ചായത്ത് ഓഫീസ് വില്ലേജ് ഓഫീസ് പോലീസ് സ്റ്റേഷൻ പോസ്റ്റ് ഓഫീസ് കൃഷിഭവൻ കെഎസ്ഇബി സെക്ഷൻ ഓഫീസ്, പയ്യാവൂർ ബിഎസ്എൻഎൽ ടെലിഫോൺ എക്സ്ചേഞ്ച് കുടുംബശ്രീ സിഡിഎസ് ഓഫീസ് സർക്കാർ സ്കൂളുകൾ ഹോമിയോ, ആയുർവേദ ആശുപത്രികൾ പ്രാഥമിക ആരോഗ്യ കേന്ദ്രം, ചന്ദനക്കാംപാറ സ്വകാര്യ സ്ഥാപനങ്ങൾ കാരിത്താസ് മേഴ്സി ഹോസ്പിറ്റൽ, പയ്യാവൂർ അമ്മാസ് ഐ കെയർ, പയ്യാവൂർ ദേവമാതാ കോളേജ്, പൈസക്കരി സേക്രഡ് ഹാർട്ട് ഹയർസെക്കൻഡറി സ്കൂൾ, പയ്യാവൂർ ദേവമാത ഹൈസ്കൂൾ, പൈസക്കരി ചെറുപുഷ്പം ഹൈസ്കൂൾ, ചന്ദനക്കാംപാറ സെന്റ് ആൻസ് ഇംഗ്ലീഷ് മീഡിയം സ്കൂൾ, പയ്യാവൂർ സെന്റ് മേരീസ് സ്കൂൾ, പൈസക്കരി ക്രൈസ്റ്റ് ഇംഗ്ലീഷ് മീഡിയം സ്കൂൾ, ചന്ദനക്കാംപാറ അതിരുകൾ വടക്ക്‌ പടിഞ്ഞാറ് - ഏരുവേശ്ശി ഗ്രാമപഞ്ചായത്ത് തെക്ക്‌ പടിഞ്ഞാറ് - ശ്രീകണ്ഠാപുരം നഗരസഭ കിഴക്ക്‌ - ഉടുമ്പപ്പുഴ തെക്ക് - ഉളിക്കൽ ഗ്രാമപഞ്ചായത്ത് കിഴക്ക്‌: പടിയൂർ ഗ്രാമപഞ്ചായത്ത്‌ ഭൂപ്രകൃതി
കർണാടക സംസ്ഥാനത്തോടു ചേർന്നു കിടക്കുന്നു മലകളും കുന്നുകളും നിറഞ്ഞ പ്രദേശം.
വടക്കൻ ഇടനാട്‌ കാലാവസ്ഥപ്രദേശത്തിൽപെടുന്നു.
പഞ്ചായത്തിലെ ഭൂവിഭാഗങ്ങളെ അഞ്ചായി തിരിക്കാം.
പുഴയോടു ചേർന്ന എക്കൽ മണ്ണു നിറഞ്ഞ നിരന്ന പ്രദേശം 2.
നിരന്ന പ്രദേശത്തോടു ചേർന്നുള്ള താഴ്‌വരകൾ 3.
കുത്തനെയുള്ള ചെരിവുകൾ 4.
പീഠ സമതലം 5.
വനപ്രദേശം ആരാധനാലയങ്ങൾ/തീർത്ഥാടന കേന്ദ്രങ്ങൾ
പയ്യാവൂർ ശിവക്ഷേത്രമാണ്‌ മുഖ്യ ഹെന്ദവ ആരാധനാലയം.
കേരളത്തിലെ മുത്തപ്പൻ സ്ഥാനങ്ങളുടെ ആരൂഡ സ്ഥാനമായ കുന്നത്തൂർപാടി ഈ പഞ്ചായത്തിലാണ്‌.
കോയിപ്ര ശ്രീസുബ്രമഹ്‌ണ്യക്ഷേത്രവും പ്രധാനപ്പെട്ട ആരാധനകേന്ദ്രമാണ്‌.
1944 ൽ ഇരുഡിൽ സ്ഥാപിക്കപ്പെട്ട സെന്റ് സെബാസ്റ്റ്യൻസ്‌ പള്ളിയാണ്‌ ഈ ഗ്രാമത്തിലെ പ്രഥമ ക്രൈസ്തവ ദേവാലയം.
പൈസക്കരി ദൈവമാതാ  ഫെറോന പള്ളിയും പ്രാധാന്യമർഹിക്കുന്നു.
മദർ തെരേസയുടെ നാമത്തിൽ സ്ഥാപിക്കപ്പെട്ട ലോകത്തിലെ ആദ്യ ദേവാലയം പയ്യാവൂർ പഞ്ചായത്തിലെ പാടാംകവല ഇടവകയിലാണ്.
വി. ജോൺ പോൾ രണ്ടാമൻ മാർപാപ്പയുടെ നാമധേയത്തിലുള്ള ലോകത്തിലെ ആദ്യ തീർത്ഥാടനാലയം കാഞ്ഞിരക്കൊല്ലി യ്ക്കടുത്ത് കൊട്ടാടി കവലയിൽ സ്ഥിതി ചെയ്യുന്നു.
പ്രധാനപ്പെട്ട ഗ്രാമങ്ങൾ പൈസക്കരി പൊന്നുംപറമ്പ പാറക്കടവ് ചന്ദനക്കാംപാറ ചതുരംപുഴ വണ്ണായിക്കടവ് മാവുംതോട് വഞ്ചിയം ചാപ്പക്കടവ് ഏറ്റുപാറ കാഞ്ഞിരക്കൊല്ലി മുത്താറിക്കുളം അവലംബം 1 2 3 4 കേരള സർക്കാർ തദ്ദേശസ്വയം ഭരണ വകുപ്പ് (പയ്യാവൂർ (ഗ്രാമപഞ്ചായത്ത്) 1 2 3 കേരള സർക്കാർ തദ്ദേശസ്വയം ഭരണ വകുപ്പ് (പയ്യാവൂർ (ഗ്രാമപഞ്ചായത്ത്)
പയ്യൂർ ഭട്ടതിരികൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പതിനഞ്ചാം നൂറ്റാണ്ടിൽ കോഴിക്കോട് സാമൂതിരീസദസ്സിൽ പതിനെട്ടരക്കവികൾ എന്ന പേരിൽ പ്രസിദ്ധമായിരുന്ന പണ്ഡിതരിൽ ഉൾപ്പെട്ട മീമാംസാപണ്ഡിതരായിരുന്നു പയ്യൂർ ഭട്ടതിരികൾ.
കുന്നംകുളത്തിനടുത്ത് പോർക്കുളം എന്ന ഗ്രാമത്തിലായിരുന്നു പയ്യൂർ ഭട്ടതിരിമാരുടെ കുടുംബം.
മഹർഷി, സഹോദരന്മാരായ ശങ്കരൻ, ഭവദാസൻ, കൂടാതെ മകൻ പരമേശ്വരൻ എന്നിവരാണ് പയ്യൂർ ഭട്ടതിരിമാരിൽ ഏറ്റവും ചൊൽക്കൊണ്ടവർ.
നാരായണീയത്തിന്റെ കർത്താവായ മേല്പുത്തൂർ നാരായണ ഭട്ടതിരി ഇവരിൽ ഒരു തലമുറയിൽ പെട്ടവരുടെ അനന്തരവനായിരുന്നു.
മീമാംസാചക്രവർത്തിയെന്നു പേരു കേട്ട പരമേശ്വരൻ മണ്ഡനമിശ്രന്റേയും വാചസ്പതിമിത്രന്റേയും ഗ്രന്ഥങ്ങൾക്ക് അത്യമൂല്യമായ വ്യാഖ്യാനങ്ങൾ രചിച്ചിട്ടുണ്ട്.
പയ്യാനക്കൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
കോഴിക്കോട് ജില്ലയിലെ ഒരു പ്രദേശമാണ് പയ്യാനക്കൽ .
ഇതിന്റെ പടീഞ്ഞാറ് അറബിക്കടലും വടക്ക് കല്ലായിപ്പുഴയും കിഴക്ക് റെയിൽവേ സ്റ്റേഷനും തെക്ക് ബേപ്പൂർ ഗ്രാമപഞ്ചായത്തും സ്ഥിതി ചെയ്യുന്നു.
പെട്രസ് അപിയാനസ് പതിനാറാം നൂറ്റാണ്ടിലെ തിയോഡോർ ഡി ബ്രൈയുടെ കൊത്തുപണിയിൽ അപിയാനസ്
പെട്രസ് അപിയാനസ് (ഏപ്രിൽ 16, 1495 - ഏപ്രിൽ 21, 1552), പീറ്റർ അപ്യാൻൻ, പീറ്റർ ബെന്നെവിറ്റ്സ്, പീറ്റർ ബിയെനെവിറ്റ്സ് എന്നീ പേരുകളിലും അറിയപ്പെടുന്ന ഒരു ആയിരുന്നു ജർമൻ മാനവികതാവാദി ആയിരുന്നു.
ഗണിതശാസ്ത്രം , ജ്യോതിശാസ്ത്രം , ഭൂപടനിർമ്മാണം എന്നീ മേഖലകളിലും അദ്ദേഹം തന്റെ പ്രാവീണ്യം തെളിയിച്ചിരുന്നു.
അദ്ദേഹത്തിന്റെ കൃതികളായ "കോസ്മോഗ്രാഫിക്കസ് ലിബർ" (1524), അസ്ട്രണോമിക്കം സീസേറിയം" (1540) എന്നിവ ഏറെ ശ്രദ്ധിക്കപ്പെട്ടവയാണ്.
പിന്നീട് ഈ കൃതികൾ മറ്റു ഭാഷകളിലേക്ക് ധാരാളമായി വിവർത്തനം ചെയ്ത് പ്രസിദ്ധീകരിക്കുകയുണ്ടായി.
ചന്ദ്ര ഗർത്തമായ അപിയാനസ് , ഛിന്നഗ്രഹം 19139 അപിയാൻ എന്നിവ അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടവയാണ്.
പെട്രിഫിക്കേഷൻ അശ്‌മവന ദേശീയ ഉദ്യാനത്തിൽ അശ്‌മീകരണത്തിനു വിധേയമായ വൃക്ഷങ്ങളുടെ അവശിഷ്ടങ്ങൾ
ഒരു യഥാർത്ഥവസ്തുവിലെ സുഷിരങ്ങൾക്കുളളിൽ കാലക്രമേണ ധാതുക്കൾ കൊണ്ട് നിറയുന്ന പ്രതിഭാസമാണ് ഭൂമിശാസ്ത്ര ത്തിൽ അശ്മീകരണം അഥവാ പെട്രിഫിക്കേഷൻ (Petricaction or Petrification) എന്നറിയപ്പെടുന്നത്.
കല്ലിച്ച മരാവശിഷ്ടം ഈ പ്രക്രിയയുടെ ഫലമായുണ്ടാകുന്നതാണ്.
ബാക്ടീരിയ മുതൽ കശേരുക്കൾ വരെയുള്ള എല്ലാ ജീവജാലങ്ങളും പെട്രിഫൈ ചെയ്യപ്പെടാം.
(പേശികലകൾ, തൂവലുകൾ അല്ലെങ്കിൽ ചർമ്മം എന്നീ മൃദുവായ വസ്തുക്കളെക്കാളും അസ്ഥി, കൊക്ക്, ഷെല്ലുകൾ എന്നിവപോലുള്ള കഠിനവും ഈടുനില്ക്കുന്നതുമായ വസ്തുക്കൾ ഈ പ്രക്രിയയെ അതിജീവിക്കാറുണ്ട്.) സമാനമായ രണ്ട് പ്രക്രിയകളുടെ സംയോജനത്തിലൂടെയാണ് പെട്രിഫിക്കേഷൻ നടക്കുന്നത്: ധാതുവല്കരണവും പുനസ്ഥാപനവും.
ഈ പ്രക്രിയകൾ സൂക്ഷ്മതലത്തിൽ തന്നെ യഥാർത്ഥവസ്തുവിന്റെ  തനിപ്പകർപ്പുകൾ സൃഷ്ടിക്കുന്നു.
പ്രക്രിയകൾ ധാതുവത്കരണം
പെട്രിഫിക്കേഷനിൽ ഉൾപ്പെടുന്ന പ്രക്രിയകളിലൊന്നാണ് ധാതുവല്കരണം അഥവാ പെർമിനറലൈസേഷൻ (Permineralization).
ഈ പ്രക്രിയയിലൂടെ സൃഷ്ടിക്കപ്പെട്ട ഫോസിലുകളിൽ അസ്സൽവസ്തുവിലെ അതേ പദാർത്ഥങ്ങൾ വലിയതോതിൽ അടങ്ങിയിരിക്കും.
ക്വാർട്സ് , കാൽസൈറ്റ് , അപറ്റൈറ്റ് (കാൽസ്യം ഫോസ്ഫേറ്റ്), സൈഡറൈറ്റ് (ഇരുമ്പ് കാർബണേറ്റ്), പൈറൈറ്റ് തുടങ്ങിയ ധാതുക്കൾ അലിഞ്ഞു ചേർന്ന ഭൂഗർഭജലം,  അസ്സൽ വസ്തുവിലെ സുഷിരങ്ങളിലും കോടരങ്ങളിലും നിറഞ്ഞുനിന്നാണ് ഈ പ്രക്രിയ നടക്കുന്നത്.
ഇങ്ങനെ കെട്ടിനില്ക്കുന്ന വെള്ളത്തിൽ നിന്നുളള  ഈ ധാതുക്കൾ ജീവികളുടെ കലകളിലെ സുഷിരങ്ങളിൽ ഉറയുന്നു.
രണ്ട് തരം സാധാരണ പെർമിനറലൈസേഷനുകളാണ് സിലിസിഫിക്കേഷനും പൈറിറ്റൈസേഷനും  .
സിലിസിഫിക്കേഷൻ
ജൈവവസ്തുക്കൾക്കുളളിൽ സിലിക്ക പൂരിതമാകുന്ന പ്രക്രിയയാണ് സിലിക്കാവല്കരണം അഥവാ സിലിസിഫിക്കേഷൻ (Silicification).
സിലിക്കയുടെ ഒരു പൊതു ഉറവിടം അഗ്നിപർവ്വത വസ്തുക്കളാണ്.
ഈ പ്രക്രിയയിൽ, ജൈവവസ്തുക്കളുടെ യഥാർത്ഥഭാഗങ്ങൾ ഭൂരിഭാഗവും നാശനത്തിന് വിധേയമാകുന്നുവെന്ന് പഠനങ്ങൾ തെളിയിച്ചിട്ടുണ്ട്.
സിലിസിഫിക്കേഷൻ മിക്കപ്പോഴും രണ്ട് പരിതസ്ഥിതികളിലാണ് സംഭവിക്കുന്നത് - ഒന്നുകിൽ അസൽവസ്തുക്കൾ ഡെൽറ്റകളുടെ അവശിഷ്ടങ്ങളിലോ വെള്ളപ്പൊക്ക സ്ഥലങ്ങളിലോ കുഴിച്ചിടപ്പെടുമ്പോൾ, അല്ലെങ്കിൽ ജീവികളെ അഗ്നിപർവ്വത ചാരത്തിൽ കുഴിച്ചിടപ്പെടുമ്പോൾ.
സിലിക്കവല്കരണം സംഭവിക്കുന്നതിന് വെള്ളം ഉണ്ടായിരിക്കണം, കാരണം അത് ഓക്സിജന്റെ അളവ് കുറയ്ക്കുകയും അങ്ങനെ ഫംഗസിന്റെ ആക്രമണം ഇല്ലാതാക്കി ജീവികളുടെ ആകൃതി നിലനിർത്തിക്കൊണ്ട് അവയിലേയ്ക്ക് സിലിക്കയുടെ സഞ്ചാരത്തിനും നിക്ഷേപത്തിനും അനുവദിക്കുന്നു.
അസൽവസ്തുവിലേയ്ക്ക് ജലീയ സിലിക്ക ലായനി ഊറിച്ചെന്ന് വ്യാപിച്ചുകൊണ്ടാണ് ഈ പ്രക്രിയ ആരംഭിക്കുന്നത്.
ജൈവവസ്തുവിൻ്റെ കോശഭിത്തികൾ ക്രമേണ അലിഞ്ഞുചേരുകയും ആ ശൂന്യ ഇടങ്ങളിൽ സിലിക്ക ഉറയുകയും ചെയ്യുന്നു.
മരസാമ്പിളുകളിൽ, മരത്തിന്റെ രണ്ട് ഘടകങ്ങളായ സെല്ലുലോസ്, ലിഗ്നിൻ എന്നിവയെ ക്രമേണ സിലിക്ക കീഴടക്കുന്നു.
വെള്ളം വറ്റുമ്പോൾ അത് ഒരു കല്ലായി മാറുന്നു (ശിലാവല്ക്കരണം സംഭവിക്കുന്നു).
സിലിക്കേഷൻ സംഭവിക്കുന്നതിന്,  പൂജ്യം മുതൽ ചെറിയ അമ്ലത്വമുളള ഉള്ള പി.എച്ച് ഉം അനുയോജ്യമായ മർദ്ദവും താപനിലകളും അവശ്യമാണ്.
അനുയോജ്യമായ പ്രകൃതിദത്ത സാഹചര്യങ്ങളിൽ, കൃത്രിമ അശ്മീകരണത്തിൽ സംഭവിക്കുന്ന ഏതാണ്ട് അതേ നിരക്കിൽ തന്നെ പ്രകൃതിദത്തമായ അശ്മീകരണവും  സംഭവിക്കാം.
പൈറൈറ്റ് വല്കരണം
പൈറൈറ്റ് വല്കരണം (Piritization) സിലിക്കവല്കരണത്തിന് സമാനമായ ഒരു പ്രക്രിയയാണ്, ഇതിൽ സിലിക്കക്ക് പകരം ജീവിയുടെ സുഷിരങ്ങളിലും അറകളിലും ഇരുമ്പും സൾഫറുമാണ് നിക്ഷേപിക്കപ്പെടുന്നത്.
ഖര ഫോസിലുകൾക്കും സംരക്ഷിത മൃദുവായ കലകൾക്കും പൈറൈററ് വല്കരണം സംഭവിക്കാം.
സമുദ്ര അന്തരീക്ഷത്തിലെ ഉയർന്ന അളവിൽ ഇരുമ്പ് സൾഫൈഡുകൾ  അടങ്ങിയ അവശിഷ്ടങ്ങളിൽ ജീവികളെ കുഴിച്ചിടുമ്പോഴാണ് പൈററ്റ് വല്കരണം സംഭവിക്കുന്നത്.
ജീവജാലങ്ങൾ അഴുകുമ്പോൾ പുറത്തുവിടുന്ന സൾഫൈഡ് ചുറ്റുമുള്ള വെള്ളത്തിൽ അലിഞ്ഞുചേർന്ന ഇരുമ്പുമായി പ്രതിപ്രവർത്തിക്കുന്നു.
ഇരുമ്പും സൾഫൈഡുകളും തമ്മിലുള്ള ഈ പ്രതിപ്രവർത്തനം പൈറൈറ്റ് (FeS 2 ) ഉണ്ടാകാൻ കാരണമാകുന്നു.
ചുറ്റുമുള്ള വെള്ളത്തിലെ പൈറൈറ്റിന്റെ ഉയർന്ന സാന്ദ്രതയും കാർബണേറ്റിന്റെ താഴ്ന്ന സാന്ദ്രതയും നിമിത്തം ജീവിയുടെ കാർബണേറ്റ് ഷെൽ പദാർത്ഥം പൈറൈറ്റിനാൽ പുനസ്ഥാപിക്കപ്പെടുന്നു.